kardosdrur/scandi-wiki huggingface dataset:
Kiowa vintertællinger

Kiowaernes vintertællinger rummer tilsammen mange oplysninger om både vigtige og usædvanlige begivenheder i stammens historie sket fra sidste halvår af 1832 til og med sommeren 1892. Stammens medlemmer huskede også deres fødselsår og andre år af personlig betydning ved hjælp af vintertællingerne. Nogle halvår i de forskellige vintertællinger har navn efter den samme episode, mens der bruges alternative betegnelser og tegninger for den samme periode andre gange.

Vintertællingerne 
Skaberen af en ellers ukendt vintertælling, der startede omkring 1790, fik denne med sig ved sin død.

Dohasans vintertælling 
Kiowa-høvding Dohasan (Little Bluff) førte en vintertælling fra 1833 til 1866 med to tegninger for hvert registreret år: En for sommer- og en for vinterhalvåret. En sort bjælke under en tegning angiver, at den tegnede begivenhed indtraf i vinterhalvåret. Sommerhalvåret er symboliseret ved en soldans-hytte. Efter høvdingens død i 1866 førte en nevø af samme navn vintertællingen videre til ind i 1890erne.

Sett'ans vintertælling 

En vintertælling ført af Sett’an (Little Bear) er mere kunstnerisk eller naturtro udført end visse af de øvrige. Den strækker sig fra vinteren 1832 til sommeren 1892. Vinter- og sommer-halvårene er genkendelige på samme måde som i Dohasans vintertælling, som Sett’an kendte til. Seet’an blev født i 1832, og han startede først på sin vintertælling, da han var 46 år gammel. Under arbejdet med den forlod han sig dels på ældre folk, Dohasans vintertælling og sin egen hukommelse.

Ankos vintertælling og månedlige oversigt 
Årene 1864-1892 er repræsenteret i en vintertælling ført af Anko. I en anden og mindre traditionel historie-oversigt tegnet af ham er forskellige personlige eller lokale hændelser registreret måned for måned gennem 37 måneder. Oversigten strækker sig fra august 1889 til juli 1892.

Andre vintertællinger 
Høvding Big Tree lavede en vintertælling, der dækker årene fra hans fødsel i 1850 til 1879.

Kiowaen Keah-ko førte en vintertælling, der bl.a. omhandler 1860erne.

Referencer 

Oprindelige amerikanere
Quadragesima

Quadragesima er et gammelt navn i kirkeåret for 1. (første) søndag i fasten. Da fasten efter Jesu eksempel varede i 40 dage, og man ikke fastede om søndagen, tilføjede man dagene tilbage til askeonsdag, hvilket betyder begyndelsen til de 40 dages faste op til påsken. Askeondag er en fast integreret del i den katolske kirke. 

I dag fejres askeonsdag ligeledes også enkelte steder i folkekirken. Navnet askeonsdag er et højdepunkt i messen hvor menigheden går til alteret og får korsets tegn for panden, med aske eller strøet aske i håret. Brugen af aske er et symbol på menneskets forgængelighed.

Kilder og henvisninger
 

Kirkeåret
Mucha Lucha

Mucha Lucha! (originaltitel: Mucha Lucha!) er en mexicansk-canadisk-amerikansk animeret tv-serie skabt af Eddie Mort og Lili Chin som produceret af tosse! Animation, Bardel Entertainment, Kollideaskop, Television, og Warner Bros, Animation, Serien sendes først kanalen Kids WB!, Teletoon, og Canal 5, mellem 2002 og 2005 samt i Cartoon Network.

Danske Stemmer 

 Rikochet: Sebastian Jessen
 Buena Pige: Sara Poulsen
 Loppen: Vibeke Dueholm
 Annette Heick
 Christian Damsgaard
 Lars Thiesgaard
 Pauline Rehné
 Peter Røschke
 Puk Scharbau

Kilder og henvisninger

Tv-serier fra 2000'erne
Spaced Out

Spaced Out (fransk titel: "allo la terre, ICI les Martin") er en fransk-canadisk animeret tv-serie fra 2002, som er blevet samproduceret af Alphanim og Cartoon Network samt andre virksomheder. Spaced Out er en serie med elementer som ligner Familien Jetson, som også har en familie med fire medlemmer.

Danske Stemmer 

 Thomas Mørk: George Martin

Kilder og henvisninger 

 

Tv-serier fra 2000'erne
Den amerikanske brødremenighed

Den amerikanske brødremenighed var et anabaptistisk-pietistisk frikirkesamfund, grundlagt i Danmark (1876) og i Skåne i det sydlige Sverige (1885) af den danske prædikant Christian Hope. Den omtaltes også som mennonitiske brødrekirke. De skandinaviske brødremenigheder var tilknyttet den amerikanske brødrekirke (Schwarzenau Brethren).

Historie 
I 1870 konverterede den til Nordamerika udvandrede dansker Christian Hope til Schwarzenau Brødrene. Schwarzenau Brødrene havde rødder i den pietistiske-mennonitiske bevægelse i Tyskland i 1700-tallet. Seks år senere vandte han tilbage til Danmark og startede her sammen med Daniel Fry Schwarzenau Brethrens første missionsprojekt uden for USA under navnet Den amerikanske brødremenighed. For at kunne oprette en menighed skulle der være 8 medlemmer. Da der er 13 medlemmer i Hjørring, etablerdes den første danske menighed her den 6. maj 1876.

Den amerikanske brødremenighed opførte senere blandt andet et missionshus i Hørdum i Thy (Bethel Hørdum). Missionshuset lå på Sportsvej, hvor nu Hørdumhallen ligger. Den toetagers bygning var indrettet med både stor og lille sal. Præsten boede på Enkestræde (i dag: Banevej 10). I 1925 opførte menigheden et nyt bedehus i Bedsted (Zion eller Silo). Ud over i Thy fandtes der flere menigheder i Vendsyssel - bl.a. i Hjørring, hvor der holdtes møder i Forsamlingsbygningen, Østergade 9, Hjørring, og mindre menighedsmøder privat hos menighedens medlemmer, samt i Sindal og Frederikshavn.

Fra 1877 er missionsarbejde et vigitg element. I 1885 blev missionsprojektet udvidet til også at omfatte Skåne i det sydlige Sverige. Der oprettedes menigheder i Malmø, Kevlinge (sv. Kävlinge el. Kjävlinge), Olseröd, Simmershavn (sv. Simrishamn) og Vanneberga (ved Christiansstad). I 1923 opførtes en kirkebygning i Malmø (Betesda). Kirken blev senere solgt til Frelsens Hær.

I løbet af 1920'erne ebbede tilslutningen i Vendsyssel og Thy til brødremenighederne ud. Missionsvirksomheden fortatte i København, hvor man indtil 1931 anvandte en sal hos Brødremenigheden i Stormgade (det Københavnske Brødresocietet, etableret i 1739 af Herrnhuterne). I 1947 sluttede den amerikanske brødremenighed missionsprojektet i Skandinavien. Arbejdet blev i en vis grad videreført af den selvstændige frikirke Christi Menighed med menigheder i både København og Frederiksværk.

Kilder / Litteratur 
 Brethren Encyclopedia (1997): Danish mission og Christian Hope
 Galen B. Royer: Thirty-three Years of Missions in the Church of the Brethren, Brethren Publishing House 1913
 General Mission Board of the Church of the Brethren: The MissionaryVisitor, 1930

Eksterne henvisninger 
 Brethren Historical Library and Archives: Work in Scandinavia

Noter 

Protestantisme
Anabaptister
Pietisme
Kristendom i Danmark
Dansk kirkehistorie
Gør vej for Noddy

Gør vej på Noddy (originaltitel: Make Way for Noddy) er en britisk tv-serie for børn fra 2001, skabt af Jymn Magon. Noddy er fire år og bor i Legeland. Det er en magiske verden, hvor legetøjet er levende, Her oplever Noddy en masse spændende eventyr sammen med sin venner.

Danske Stemmer 

 Dukke Dina: Trine Glud
 Betjent Bum: Nis Bank-Mikkelsen
 Noddy: Malte Milner Find
 Hans Henrik Bærentsen
 Jan Tellefsen
 Kathrine Bremerskov Kaysen
 Paul Hüttel
 Malene Tabart
 Timm Mehrens

Kilder og henvisninger
  
Børneserier fra Storbritannien
Etableret i 2001
Familien Addams (1992 tv-serie)

Familien Addams (The Addams Family) er en amerikansk animeret tv-serie fra 1992-1993, skabt af tegnefilmsstudiet Charles Addams, også kendt for Familien Flintstone, Familien Jetson, Top Cat.

Familien Addams blev tidligere sendt på Cartoon Network.

Danske Stemmer 

 Gomez Addams: Donald Andersen
 Onkel Fester: Hans Henrik Bærentsen
 Pugsley Addams: Lars Thiesgaard
 Wedneday Addams: Vibeke Dueholm

Kilder og henvisninger 
 

Animerede tv-serier fra USA
Amerikanske tv-serier fra 1990'erne
Aladdin (tv-serie)

Disney's Aladdin (Aladdin - Animated TV-Series) er en animeret komedie-tv-serie lavet af Walt Disney Company. Det er centreret omkring fra Disney's film Aladdin, dog uden de fleste af de andre karakterer fra filmene. Serien løb over tre sæsoner, fra den 6 februar 1994 til 1995.

Figurer 

 Aladdin – Scott Weinger
 Genie – Dan Castellaneta
 Jasmine – Linda Larkin
 Iago – Gilbert Gottfried
 Abu – Frank Welker
 Sultan – Val Bettin

Danske Stemmer 

 Aladdin – Søren Launbjerg
 Genie – Henrik Koefoed
 Jasmin – Ilia Swainson
 Jago – Torben Zeller
 Sultanen – Ove Sprogøe
 Fazal – Peter Zhelder
 Rasul – Peter Aude

Øvrige Stemmer 

 Andreas Hviid
 Lasse Lunderskov
 Marie Schjeldal
 Vibeke Dueholm
 Vibeke Hastrup
 Lars Thiesgaard
 Peter Aude
 Peter Zhelder

Titelsang sunget af: Kurt Ravn

Animerede tv-serier fra USA
Tv-serier fra 1990'erne
Juninho (fodboldspiller, født 1995)

José Carlos Ferreira Júnior (født 1. februar 1995), kendt som Juninho, er en brasiliansk fodboldspiller, som spiller for Superliga-klubben FC Midtjylland.

Klubkarriere

Coritiba 
Juninho begyndte sin karriere hos Coritiba, hvor han gjorde sin førsteholdsdebut i juli 2015. Han etablerede sig som en fast mand på holdet efter sin debut.

Palmeiras 
Juninho skiftede i maj 2017 til Palmeiras, efter at klubben opkøbte 40% af hans rettigheder.

Han tilbragte lejeaftaler hos Atlético Mineiro og Bahia i løbet af sin tid hos Palmeiras.

FC Midtjylland 
Juninho skiftede i juli 2021 til FC Midtjylland.

Referencer

Eksterne henvisninger 

Fodboldspillere fra Brasilien
Fodboldspillere fra Coritiba FC
Fodboldspillere fra Palmeiras
Fodboldspillere fra Atletico Mineiro
Fodboldspillere fra Esporte Clube Bahia
Fodboldspillere fra FC Midtjylland
Michael Rosenvold

Michael Grundt Rosenvold også kaldet "Kokken" (født 3. februar 1968) er en dansk forhenværende IT-direktør og siden 2012 præsident for rockergruppen Bandidos i Europa og Asien. Han overtog posen fra Jim Tinndahn.

Baggrund 
Han gik i skole i Jyllinge og kom som 15-årig i kokkelære. Som kokkeelev stod han blandt andet i lære i køkkenet på Hotel Richmond på Vester Farimagsgade i København, der var ejet af Simon Spies. Han har også været med til at tilberede menuen til Simon og Janni Spies' bryllup i 1983. I 1997 fik han en fængselsdom for narko og våbenbesiddelse. 

Igennem en længere årrække var Michael Rosenvold involveret i IT-branchen med forskellige selskaber, som blandt andet solgte internetporno. Han har tidligere været IT-direktør i sit eget firma, MG International, som gav et årligt overskud på to mio. kr. inden firmaet gik konkurs i 2006. 

I 2015 medvirkede han i en omtalt TV3-dokumentar om Brian Sandberg. Han driver i dag firmaet Telepearl Aps, der hos Erhvervs- og Selskabsstyrelsen er rubriceret indenfor branchen "Handel med kufferter og lædervarer".

Referencer 

Rockere fra Danmark
Kokke fra Danmark
Direktører fra Danmark
Pucioasa

Pucioasa (rumænsk udtale: [puˈt͡ʃjo̯asa]) er en by i distriktet Dâmbovița i Muntenien, Rumænien. Den administrerer seks landsbyer: Bela, Diaconești, Glodeni, Malurile, Miculești og Pucioasa-Sat, og har   indbyggere.

Byen ligger ved det midterste løb af Ialomița-floden, 21 km  nord for Târgoviște, i det centrale, kuperede område af distriktet, 81 km fra amtets sydlige grænse og 42 km fra distriktets nordlige grænse. 

Byens navn stammer fra den 20. september 1649, hvor den blev nævnt i et dokument som "Piatra Pucioasă" (som betyder Svovlsten, hvilket henviser til  fund af svovl i nærheden.

Kilder og henvisninger

Byer i distriktet Dâmbovița
Titu

Titu (rumænsk udtale: [ˈtitu ]) er en by i distriktet Dâmbovița , Muntenien, Rumænien, med et indbyggertal på  .

Lokalitet
Byen i ligger i den sydlige del af distriktet, i midten af den rumænske slette. Den ligger i en afstand af 39,5 km fra distriktsbyen, Târgoviște,52 km fra Bukarest og 73,5 km fra 
Pitești. Titu er omgivet af kommunerne: Produlești og Braniștea mod nord, Odobești og Potlogi mod syd, Conțești og Lungulețu mod øst, og Costeștii din Vale mod vest.

Kilder og henvisninger

Byer i distriktet Dâmbovița
Frederik Hugo Ledegaard Thim

Frederik Hugo Ledegaard Thim er undersøgende journalist på DR Dokumentar, hvor han blandt andet har lavet podcastserierne De 169 Piger og Det Levende Bevis, som han blev tildelt Cavlingprisen for i januar 2023.  I Det levende Bevis fortæller han historien om to søstre, hvis forældre ved tre retsinstanser er blevet dømt og har afsonet fængselsstraf for at have fået deres døtre omskåret. Podcasten Det Levende Bevis sandsynliggør over syv afsnit, at der er tale om et justitsmord.

I 2020 blev han sammen med Maiken Steen Frederiksen tildelt Publicistklubbens Dokumentarpris for podcastserien Mænd Der Ødelægger Kvinder.

Referencer 

Journalister fra Danmark
Lars Vilhelmsen

Lars Vilhelmsen (født 14 maj 1970 i Aalborg) er en dansk autodidakt billedkunstner som bor og arbejder i Vodskov, Nordjylland.

Vilhelmsen debuterede ved Kunstnernes Påskeudstilling 1999 og har udstillet på Charlottenborg Forårsudstilling 2015, 2003, 2002, 2001

Han står bag det internationale kunstprojekt The Travellers Box og kunstprojektet How Scandinavian of Me som var inspireret af den islandske sanger Björks sang Hunter. 

Vilhelmsen har udstillet på gallerier, museer og andre udstillingssteder. Han har modtaget støtte fra Statens Kunstfond. 

Vilhelmsen stod bag DEK - Den Eksperimenterende Kunstskole i Aalborg fra 1999 til 2002. Han er medlem af BKF -Billedkunstnernes Forbund.

Eksterne henvisninger 

 The Travellers Box – a documentary 16. nov 2010 til 30. nov 2010 på Nordjyllands kunstmuseum KUNSTEN.
 Lars Vilhelmsen. på Det kgl. kunstbibliotek
 Kunstudstilling Standard - #1 - Den Eksperimenterende Kunstskole - Aalborg. DEK  på youtube.com
 The Travellers Box på youtube.com
 

Billedkunstnere fra Danmark
Carl-Fredrik Ahlberg

Carl-Fredrik Ahlberg (født 28. november 1911 i Lerum i Älvsborgs län, død 20. januar 1996 i Stockholm) var en svensk arkitekt og professor.

Liv og karriere 
Ahlberg, der var søn af Riksbanksdirektør Julius Ahlberg og Elisabeth Pegelow, tog eksamen fra Kungliga Tekniska högskolan (KTH) i 1933. Han blev ansat af Byggnadsstyrelsen i 1934, var i stadsarkitektafdelingen i Göteborgs kommun i perioden 1934–1945 og blev stadsarkitekt i Kungsbacka stadskommun 1939–1945. Han vendte tilbage til Stockholm i 1945 for en ansættelse på Stockholms stadsarkitektafdeling og var medlem af redaktionen på tidsskriftet PLAN fra bladets begyndelse i 1947-1950. Han var leder af stadsarkitektafdelingen fra 1947 til 1952 og medlem af Nedre Norrmalmskomitéen fra 1951 og leder af Stockholmsafdelingen for regional planlægning fra 1952 til 1976.

Carl-Fredrik Ahlberg var professor i Byplanlægning på Kungliga Tekniska högskolan fra 1960–1969 og medlem af Den Boligsociale undersøgelseskommission. I 1962 blev han ansat af Kiruna stadskommun til at udarbejde retningslinjer for Svappavaaras byplanlægning.

Efter sin pensionering i 1976 fortsatte Alhberg som skribent, debattør og foredragsholder i Sverige gennem en årrække.

Litteratur 
 Gösta Carlestam (2007). ”PLAN:s pionjärer”. PLAN (Stockholm: Föreningen för Samhällsplanering) (1:2007): side 17. . Libris 8258191.

Eksterne henvisninger 

 Carl-Fredrik Ahlberg - kulturnav.org

Kilder 

Arkitekter fra Sverige
Professorer fra Sverige
Fieni

Fieni er en by i distriktet Dâmbovița i Muntenien, Rumænien. Den ligger ved Ialomița-floden og har et indbyggertal på . Den administrerer to landsbyer, Berevoești og Costești.

Byen ligger i et kuperet område syd for Bucegi-bjergene, på bredden af floden Ialomița. Den ligger 29 km nord for distriktsbyen, Târgoviște, og gennemkrydses af nationalvej. , der starter tæt på Bukarest, løber gennem Târgoviște og ender i Sinaia, 35 km nord for Fieni.

Nikolajkirken i Fieni, der blev bygget i 1804, er et historisk monument. En cementfabrik i Fieni blev i 2002 købt af det tyske selskab HeidelbergCement i 2002. Det lokale fodboldhold, Cimentul Fieni, blev grundlagt i 1936 og spillede i Divizia C, inden det blev opløst i 2005. Holdets hjemmebane var Stadionul Cimentul.

Kilder og henvisninger

Byer i distriktet Dâmbovița
Børge Johansen

Børge Gunnar Helge Johansen (født 25. februar 1916 i København, død 9. oktober 1974) var en dansk direktør og politiker som var medlem af Folketinget for Centrum-Demokraterne fra 1973 til sin død i 1974.

Johansen blev født i København i 1916 som søn af gartner Andreas Johansen. Han havde realeksamen og i 1935-1936 var han volontør i Hamborg og Rotterdam. Han var sekretær i Falcks Redningskorps 1936-1941 og direktionssekretær fra 1942 til 1955. Han var direktør i De danske Redningskorps ved sin død i 1974. Samtidig med arbejdet videreuddannede han sig inden for sprogområdet med korrespondenteksamen i 1937, og han blev statsautoriseret translatør og tolk i tysk i 1941. Johansen tog også højere handelseksamen, og han blev civiløkonom i afsætningsøkonomi på Handelshøjskolen 1952.

Johansen skrev artikler i Erhvervsøkonomisk Tidsskrift og var censor på Handelshøjskolen.

Han blev opstillet til Folketinget i Aalborg Vestkredsen for det nydannede parti Centrum-Demokraterne i 1973 og blev valgt i Nordjyllands Amtskreds ved folketingsvalget 4. december 1973. Han blev pludselig alvorligt syg under et år senere og døde 9. oktober 1974 af sygdommen. Johansen blev efterfulgt af stedfortræder Ernst Prehn i Folketinget.

Referencer 

Folketingsmedlemmer i 1970'erne
Tidligere folketingsmedlemmer fra CD
Tidspatrulien

Tidspatruljen (engelsk: Time Squad) er en tv-serie fra 2001-2003, der blev vist på Cartoon Network.

Danske stemmer 
 Ole Rasmus Møller: Larry 3000

Kilder og henvisninger 

 

Tv-serier fra USA
Tv-serier fra 2000'erne
Kalak

Kalak er en dansk spillefilm instrueret af Isabella Eklöf.

Handling 
Historien om Jan, der bor på Grønland med sin familie, men havner i en malstrøm af sex- og medicinmisbrug og identitetskrise, der trækker tråde tilbage til hans forhold til sin far, der misbrugte ham i 70erne, og som han stadig har kontakt med gennem breve.

Referencer

Eksterne henvisninger 
 

Spillefilm fra Danmark
Holy Spider

Holy Spider er en dansk spillefilm fra 2022 instrueret af Ali Abbasi.

Handling 
Den kvindelige journalist Rahimi rejser til den hellige iranske by Mashhad for at efterforske en seriemorder, som går målrettet efter byens sexarbejdere. Efterhånden som Rahimi kommer tættere på at afsløre morderens identitet, synes retfærdigheden sværere at opnå, da morderen stille og roligt har opbygget heltestatus i store dele af offentligheden. ’Holy Spider’ er baseret på den sande historie om ‘Edderkoppemorderen’ Saeed Hanaei, der påberåbte sig at være på en guddommelig mission, da han i årene 2000 og 2001 dræbte 16 sexarbejdere i Irans mest hellige by.

Medvirkende 

 Mehdi Bajestani
 Zar Amir Ebrahimi
 Arash Ashtiani
 Forouzan Jamshidnejad

Referencer

Eksterne henvisninger 
 

Spillefilm fra Danmark
Danske film fra 2022
Kagefabrikken

Kagefabrikken er en dansk spillefilm fra 2022 instrueret af Christian Lollike.

Handling 
Den midaldrende kagefabrikant Niels er på kanten af et sammenbrud, da hans fabrik er på randen til konkurs. Derfor forsøger hans kone Else at redde fabrikken ved at hjemkalde datteren June og hendes mand Jonny, som foreslår en omfattende modernisering, der har fokus på produktion af sunde kager. Niels kan ikke overskue denne moderniseringsproces og forelsker sig i stedet hovedkulds i fabrikkens nye rengøringsdame, Zeinab.

Medvirkende 

 Nicolas Bro, Niels Agger
 Bahar Pars, Zeinab
 Tina Gylling Mortensen, Else Agger
 Emma Sehested Høeg, June
 Andreas Jebro, Johnny
 Ena Spottag Fog, Sally
 Henrik Olesen, ØB
 Claudia Gregersen, Connie
 Zaki Youssef, Haidar

Referencer

Eksterne henvisninger 
 

Spillefilm fra Danmark
Danske film fra 2022
Roselil og stentrolden

Roselil og stentrolden er en dansk børnefilm fra 2022 instrueret af Karla Holmbäck.

Handling 
I det fantastiske Sommerland bor den ensomme og usikre blomsterfe Roselil. Roselils største drøm er at få en ven. En dag møder hun den seje og rebelske sommerfugl Silke, og de to bliver straks veninder, selvom de er hinandens modsætninger. Silke vil på eventyr i Sommerlandet, mens forsigtige Roselil helst vil blive hjemme i sin Rosenbusk. Men da Silke en dag bliver kidnappet af en ond Stentrold, må Roselil samle alt sit mod til at begive sig ud på en farlig rejse for at redde sin veninde.

Medvirkende 

 Augusta Gjerulf Mikkelsen, Roselil
 Karoline Munksnæs, Silke
 Villads Christrup, Karl Gustav
 Ghita Nørby, Stentrolden
 Bodil Jørgensen, Heksen
 Rasmus Botoft, Hr. Mus
 Marie Louise Wille, Fru Mus
 Peter Larsen, Klogugle
 Aske Bang, Dunder
 Frida Bagge Johansen, Frida
 Alice Marquis, Blomsterbi
 Lars Knutzon, Elverkongen
 Anne Marie Helger, Kongens rådgiver

Referencer

Eksterne henvisninger 
 

Spillefilm fra Danmark
Børnefilm fra Danmark
Animationsfilm fra Danmark
Danske film fra 2022
Ustyrlig

Ustyrlig er en dansk spillefilm fra 2023 instrueret af Malou Reymann.

Handling 
Året er 1933, og samfundet har meget bestemte forventninger til, hvordan unge kvinder skal opføre sig. 17-årige Maren er vild og uregerlig, og hun bliver sendt på kvindeanstalten Sprogø for at blive tilpasset. Opholdet på Sprogø har den modsatte effekt på Maren, som får tændt en gnist i Sørine, der efter 6 år på anstalten ellers er blevet tilpasset tidens normer og anstaltens forventninger. Langsomt får de opbygget en fortrolighed og et venskab, der ender med at få konsekvenser for både Maren og Sørine.

Medvirkende 

 Emilie Kroyer Koppel
 Jessica Dinnage
 Lene Maria Christensen
 Anders Heinrichsen
 Danica Curcic

Referencer

Eksterne henvisninger 
 

Spillefilm fra Danmark
Danske film fra 2023
Dansksprogede film
Film instrueret af Malou Reymann
Stille liv

Stille liv er en dansk spillefilm fra 2022 instrueret af Malene Choi.

Handling 
Carl på 19 år lever et stille liv på sine forældres gård på landet. Han er adopteret fra Sydkorea, lille og spinkel. Han føler sig fremmed i sin egen familie, hvor det grove arbejde på gården drejer sig om at håndtere store dyr. Han drømmer om at genetablere en forbindelse til sit fædreland, og trangen bliver endnu større efter en ubehagelig familiesammenkomst, hvor Carls udvidede familie viser deres sande, racistiske ansigter. En frustration og en vrede gror i Carl. Adoptivforældrene elsker Carl højt, men har svært ved at forholde sig til hans længsel efter hans første hjem. Carl må tage et valg om han vil søge efter sine rødder andetsteds eller favne sin skæbne i det jyske.

Medvirkende 

 Cornelius Won Riedel-Clausen
 Bodil Jørgensen
 Bjarne Henriksen

Referencer

Eksterne henvisninger 
 

Spillefilm fra Danmark
Danske film fra 2022
Mr. Freeman

Mr. Freeman er en dansk spillefilm fra 2022 instrueret af Mads Matthiesen.

Handling 
Simone er 17 år gammel og lidt af en outsider, som bor sammen med sine forældre og lillesøster i et stille parcelhuskvarter. På nettet får hun en dag kontakt med en smuk, sort ung mand der kalder sig Freeman og som bor i Afrika. Simone får hurtigt varme følelser for Freeman og bruger sin opsparing på at få ham på besøg i Danmark, trods sine forældres ihærdige forsøg på at tale hende fra det. Freeman flytter ind hos familien og Simone og Freemans forhold udvikler sig hurtigt. Men samtidig vokser forælderens modstand mod forholdet og Simone må nu gøre op med sig selv hvad hun er klar til at ofre for kærligheden…

Referencer

Eksterne henvisninger 
 

Spillefilm fra Danmark
Danske film fra 2022
Uffe (film)

Uffe er en dansk kortfilm fra 2019 instrueret af J. Sivert Lendorph Christensen.

Handling 
Uffe bevæger sig rundt i byen og leder efter en plante med mystiske egenskaber. Hans opførsel og livsstil hjemme i sin lejlighed påvirker hans snerpede nabo. Et forsøg på at få smidt Uffe ud af lejlighedsforeningen får alvorlige konsekvenser for dem begge og Uffe indser, at hans tid her jorden er nået til en ende.

Medvirkende 

 Morten Eisner, Uffe
 Anne Sofie Wanstrup, Nabo
 Signe Sørensen, Bestyrelsesformand

Referencer

Eksterne henvisninger 
 

Kortfilm fra Danmark
Danske film fra 2019